
מדינת ישראל

משרד המשפטים

הממונה על חוק חופש המידע

	ירושלים, ח  תמוז  תשע"ה 

	25 יוני , 2015

	בתשובתך ציין נא:

	תיק מס' ת/ 115


שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 01/06/2015
במענה לפנייתך שבנדון הנני להשיבך כדלקמן:
לא קיים מסמך הנחיות רשמי הקובע את הקריטריונים המנחים את היועץ המשפטי לממשלה בבואו לשקול האם לפרסם חוות דעת משפטית, אם לאו. יחד עם זאת, ההכרעה מתקבלת בהתאם לשיקול דעת, המתייחס, בין היתר, לעניין הציבורי שבדבר, לתמונת הסיקור הכללי של אותו נושא שבו מדובר ולפניות שונות מן העתונות, לסוגיית האופי הציבורי של הדברים, ככל שקיים, ולעצמת האינטרס הציבורי בפרסום מסמך או עמדה, וכן בחינת השאלה האם המסמך מבטא עמדה משפטית סופית של היועץ המשפטי לממשלה. החלת אמות המידה הפנימיות על מקרה מסוים נעשית בהתאם לבחינה פרטנית המתייחסת למכלול הנסיבות הרלוונטיות.


בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

